Александар Михајлович Васиљевски (; Вичуга, Костромска губернија, 30. септембар 1895 — Москва, 5. децембар 1977), совјетски маршал и херој Совјетског Савеза. Био је начелник Генералштаба совјетских оружаних снага и заменик министра одбране током Другог светског рата, као и министар одбране од 1949. до 1953. године. Као начелник генералштаба, током Великог отацбинског рата, Васиљевски је био одговоран за планирање и координацију готово свих одлучујућих совјетских офанзива, од контраофанзиве код Стаљинграда до Источнопруске офанзиве и битке за Калињинград.